पोस मशीनों से मिलेगा खाद-बीज
ग्रामसेवा सहकारी समिति और क्रय-विक्रय सहकारी समितियों से खाद-बीज लेने वाले किसानों के आगे अब बिचौलिये की भूमिका खत्म होने वाली है।
केन्द्र सरकार की डीबीटी सेल की ओर से अब प्रत्येक उर्वरक आपूर्तिकर्ताओं को पीओएस मशीन मुहैया कराई आएगी और उसे से खाद और बीज का वितरण होगा। ये व्यवस्था एक जून 2017 से लागू होगी। उससे पहले प्रत्येक केन्द्र को मशीन मुहैया कराई जाए। विक्रेताओं का प्रशिक्षण हो इसके इंतजाम किए जाएंगे। इसके लिए अलग-अलग प्रशिक्षण दिया जाएगा। ये जिम्मेवारी सीधे कृषि विभाग को देकर अलग-अलग संस्थाओं को दिया गया है। बीकानेर में इफको को ये जिम्मा सौंपा गया है। पीओएस मशीन से उर्वरक और बीज मिलने के बाद किसान का अनुदान सीधे उसके खाते में जमा होगा जबकि इससे पहले अनुदान विक्रेताओं के खाते में आता था लेकिन विक्रेता किसान को अनुदान की राशि घटाकर ही उर्वरक देता था। इस व्यवस्था में किसानों कई अदृश्य प्रक्रिया से गुजरना होता था जिसमें किसान को आर्थिक हानि भी होती थी लेकिन केन्द्र सरकार ने अब राशन की तरह ही खाद-बीज का वितरण करने की प्रक्रिया तय की है। कृषि विभाग को इस पर निगरानी रखने के लिए कहा है।
जिले में 201 एजेंसी
खाद-बीजमुहैया कराने वाली जिले में 201 क्रय-विक्रय और सहकारी संस्थाएं हैं। इनकी सूची तैयार कर ली गई है। खाद-बीज लेते समय अब किसानों को पूरा भुगतान संस्थाओं को करना होगा लेकिन इसका अनुदान सीधे किसान के खाते में आएगा। खाद-बीज लेने के लिए किसान के खाते को आधार कार्ड से लिंक किया जाएगा। बिना आधार कार्ड किसान इसका लाभ नहीं ले सकेगा।
^ये व्यवस्था एक जून से लागू होगी। अभी सभी एजेंसियों को पोश मशीने मिलें। उनका प्रशिक्षण हो। विभाग इफको के साथ मिलकर पूरी तैयारी करेगा। प्रक्रिया शुरू कर दी गई है। ये अच्छी व्यवस्था है और इससे किसानों को फायदा होगा। डॉ.उदयभान,उपनिदेशक कृषि विभाग
hin_Deva hin_Deva hin_Deva awa_Deva hin_Deva hin_Deva